recursal/SuperWikiNEXT-32B huggingface dataset:
**चिमाजी अप्पा** या **चिमणाजी अप्पा** बालाजी विश्वनाथ के बेटे और बाजीराव के छोटे भाई थे। उन्होंने पुर्तगाली शासन से भारत के पश्चिमी तट को मुक्त कराया। वह वसई किले में हुए एक कठिन युद्ध को जीत लिया।

पृष्ठभूमि
---------

जब भारत में अंग्रेज, फ्रांस और डच लोग नावों द्वारा धीरे धीरे आ रहे थे। तब पुर्तगाली सेना भी भारत के गुजरात में पश्चिमी तट पर अपनी विशाल सेना के साथ थी और उससे युद्ध करना कठिन था। साथ ही वसई किले के कारण उनकी शक्ति और बढ़ गई थी। फिर भी चिमाजी अप्पा अपनी सेना के साथ पुर्तगाली सेना पर हमला कर उन लोगों को हटा दिया और पश्चिमी तट को पुर्तगाली शासन से मुक्त कराया। सन 1739 में बाजीराव प्रथम ने चिमाजी अप्पा को पुर्तगालियों को बेसीन से हटाने का आदेश दिया चिमाजी अप्पा ने पुर्तगालियों को कई पत्र लिखिए परंतु उसका जवाब उन्हें अच्छा नहीं लगा जिस कारण से उन्होंने कान्होजी आंग्रे के पुत्र और मराठा सरदारो को एकत्रित कर बेसिन के किले पर घेरा डाल दिया अंततः पुर्तगालियों को 1739 में अपने आप को आत्मसमर्पण करना पड़ा और बेसिन मराठो को दे दिया गया। पुर्तगाली धीरे धीरे अपना व्यापार बढ़ा रहे थे इस सब चीजों को मराठों को एक बार फिर विदेशी शक्तियों से खतरा हो रहा था और दुआ जबरन धर्म परिवर्तन कर रहे थे। इसके अलावा चिमाजी अप्पा ने 1736 में जंजीरा के सिद्दियो को भी पराजित किया और एक और सफल अभियान में अपनी भूमिका अदा की। 1740 ईस्वी में ही चिमाजी अप्पा की मृत्यु हो गई उनके भाई बाजीराव पेशवा की भी 1740 में रावेर खेड़ी नदी के किनारे मृत्यु हो गई थी बाद में चिमाजी अप्पा के पुत्र सदाशिव राव भाऊ आगे चलकर पेशवा बालाजी बाजीराव के दीवान नियुक्त हुए और 1761 में पानीपत के तृतीय युद्ध में उन्हें मराठा सेना की कमान दी गई हालांकि इस युद्ध में मारे गए परंतु उनका था आज भी भारतीय इतिहास में अंकित हैं।

सन्दर्भ
-------

बाहरी कड़ियाँ
-------------
**बदरपुर-फरीदाबाद ऊपरीगामी सेतु** दिल्ली के बदरपुर और हरियाणा के फरीदाबाद को जोड़ने वाला सेतु है। यह सेतु २९ नवम्बर, २०१० को बनकर तैयार हो गया और इसे यातायात के लिए खोल दिया गया। इस पुल की कुल लम्बाई ४.४ किलोमीटर है और इसके निर्माण से दिल्ली की सर्वाधिक व्यस्त सड़कों में से एक बदरपुर-फरीदाबाद सड़क पर यातायात को सुचारू रूप से चलाने में सहायता मिली है। इस पुल के बन जाने के बाद दिल्ली के बदरपुर और हरियाणा के फरीदाबाद के बीच यात्रा करने में लगने वाले समय में बहुत कटौती हुई है। साइकिल, रिक्शा, दुपहिया एवं ऑटोरिक्शा का एलिवेटेड रोड पर चढ़ना प्रतिबन्धित है।

बदरपुर-फरीदाबाद ऊपरीगामी सेतु का चित्र।
इस पुल का निर्माण हिन्दुस्तान कंस्ट्रक्शन कम्पनी ने किया है और इस पुल की कुल लागत लगभग ५.७१ अरब रुपए है। यह पुल बीओटी पर आधारित है तथा निर्माण कम्पनी इस पर से गुजरने वाले वाहनों से चुंगी कर वसूल करेगी। २० वर्षों तक टोल टैक्स वसूलने के बाद कम्पनी इस पुल को जनता को समर्पित कर देगी। टोल टैक्स की राशि इस प्रकार है:

| वाहन प्रकार | एक फेरा | एक दिन | मासिक पास |
| --- | --- | --- | --- |
| हल्के यात्री वाहन१ | २० | २४ | ६०० |
| हल्के व्यावसायिक वाहन | ३० | ४५ | ९०० |
| भारी व्यावसायिक वाहन२ | ६० | ९० | १,८०० |

१ - हल्के यात्री वाहनों के प्रकार कार, जीप, वैन हैं  

२ - भारी व्यावसायिक वाहनों के प्रकार बस, ट्रक, एमएवी, ईएमवी, एचसीए हैं।

इसके अतिरिक्त यदि व्यावसायिक वाहन दिल्ली में घुसते हैं तो उन्हें दिल्ली नगर निगम का एमएसडी चुंगी कर भी देना होगा। जैसे, टैक्सी, टैम्पो आदि को प्रति प्रवेश ३५ रुपये; बस, ट्रक, टाटा-७०९ कैण्टर आदि ७० रुपये प्रति प्रवेश, ६ पहिया ट्रक प्रति प्रवेश १४० रुपये, १० पहिया ट्रक प्रति प्रवेश २८० रुपये एवं १४ पहिया का ७०० रुपये एमसीडी कर लगेगा।

सन्दर्भ
-------

1. ↑  बदरपुर सेतु के निर्माण की अन्तिम अड़चन भी दूर हुई Archived 2010-04-05 at the Wayback Machine (अंग्रेज़ी)
2. ↑  दिल्ली-हरियाणा आए और करीब Archived 2010-12-04 at the Wayback Machine दैनिक जागरण समाचार
पश्चिम मुख करते हुए बाब ए'ख़ैबर की तसवीर
**बाब ए'ख़ैबर** (उर्दू: باب خیبر) (या **बाब ए-ख़ैबर** या **बाब-ए-ख़ैबर**) एक स्मारकनुमा द्वारगाह है जो पाकिस्तान के फाटा (संघीय प्रशासित कबायली क्षेत्र) सूबे में विख्यात ख़ैबर दर्रे के प्रवेश स्थान पर स्थित है। यह जमरूद के क़िले के पास, दक्षीण-पूर्व की ओर जी॰टी॰ रोड(तेरख़म राजमार्ग वाले हिस्से) पर पेशावर से तक़रीबन 20 कि॰मी॰ की दूरी पर जमरूद कस्बे में स्थित है।

नामकरण
------

बाब ए-ख़ैबर (या बाब-ए-ख़ैबर) एक उर्दू-फ़ारसी शब्द है; इसका अर्थ है **ख़ैबर का दरवाज़ा**, या सामान्यतः **ख़ैबर द्वार**। फ़ारसी भाषा में **बाब**(باب) का अर्थ होता है द्वार। इस शब्द को अक़सर बड़े स्मारकीय द्वारगाहों के उदात्त नामकरण के लिये इस्तेमाल किया जाता है(जैसे की बाब-ए-पाकिस्तान)

इतिहास एवं परिचय
----------------

बाब ए-ख़ैबर की स्मरणपट्टिका, उर्दू व अंग्रेज़ी में लिखा हे की "*इस बाब ए-ख़ैबर का उद्धाटन 11 जून 1965 में फ़ील्ड मार्शल अय़ूब ख़ान, सदर-ए-पाकिस्तान द्वारा हुआ था*"
बाब ए-ख़ैबर का निर्माण 10वीं शताब्दी में पहली बार हुआ था, और इसे अंतिम बार 1964 में इसक नव-निर्माण किया गया था। पुनःनिर्मित स्मारक की उद्धाठन 11 जून 1965 में पाकिस्तान के ततकालीन राष्ट्रपति फ़ील्ड मार्शल अय़ूब ख़ान द्वारा किया गया था। यह स्मारक एक मूल रूप से ईंट-युक्त, सरल बनावट वाला, द्वार-स्मारक है, जिसकी रूपाकृती किसी सामान्य देर्ह्य-मध्यकालीन या शुरुआती-अधूनिक कालीन क़िले के संगत की है। यह ख़ैबर दर्रे का स्मारकीय द्वार है और अक़सर इसे ख़ैबर पख़्तूनख़्वा प्रांत की पहचान के रूप मों भी देखा जाता है क्सोंकी ख़ैबर हमेशा से ही पश्चिम और मध्य-एशिया के लिये उपमहाद्वीप का द्वार रहा है और पुरातन समय से ही न जाने कितने व्यापारी, शरणार्थी, पर्यटक और आक्रमणकारीयों ने इसी रासते से भारतवर्ष में प्रवेश किया है। यह स्मारक इसी पुरातन परम्परा की शागिर्द है। यह जी॰टी॰ रोड पर स्थित है, जो बांग्लादेश के चटगाँव और पश्चिम बंगाल के हावड़ा से ख़ैबर तक आती है, और यहां से आगे ख़ैबर दर्रे को पार कर तोरख़म बाॅडर क्रौसिंग(पाक-अफ़ग़ान सीमा), और आगे सीधे काबुल(अफ़ग़ानिस्तान की राजधानी) तक जाती है।

इन्हें भी देखें
---------------

* जमरूद का क़िला
* ख़ैबर दर्रा
* तोरख़म
* जमरूद

सन्दर्भ
-------

1. 1 2  Beyond Bab-e-Khyber Archived 2018-08-15 at the Wayback Machine Naveed Hussain 22 January 2012 Express Tribune Retrieved 29 May 2014

साँचा:फ़ाटा के सांस्कृतिक धरोहरों की सूची

निर्देशांक: 34°00′09″N 71°22′48″E﻿ / ﻿34.0025°N 71.3800°E﻿ / 34.0025; 71.3800


1. %&\*/
**बनारसीदास** (जन्म - जौनपुर 1586 - 1643) कवि थे। वे मूलत: एक श्रीमाल जैन व्यापारी थे। वे अपनी काव्यात्मक आत्मकथा *अर्धकथानक* के लिये जाने जाते हैं। यह आत्मकथा ब्रजभाषा में है। यह किसी भारतीय भाषा में लिखी हुई प्रथम आत्मकथा है। जिस समय उन्होंने यह रचना की, उनकी आयु ५५ वर्ष थी। (जैन परम्परा में जीवन ११० वर्ष का माना जाता है, इसलिए आत्मकथा को अर्धकथानक कहा गया।)

अकबर की मृत्यु का उल्लेख इसमें इस प्रकार आया है --

 *संवत सोलहसै बासठा, आयौ कातिक पावस नठा*
 *छत्रपति अकबर साहि नलाल, नगर आगरे कोनौं काला*
 *अकसमात बनारसी सुनि अकबर कौ काला*
 *सीढ़ी पर बैठयो हुवो, भयो भरम चित चाला*
 *खाइ तमरो गिरि परचौ, सक्यौ न आया राखि*
 *फूटिमाल लोहू चल्यौ, कह्यौ देव मुख भावि।*
 *लगी चोट पाखान को, भयौ गृहामन लाल*
 *"हाइ- हाइ' सब करि उठे, मात तात बेहाल।*
ये आगरे में व्यवसायार्थ रहे थे। वहाँ की अपनी दिनचर्या भी दी है तथा आगरे में जिनके साथ मिलते और धर्मचर्चा करते थे, उनका भी नाम दिया है।

सन्दर्भ
-------

1. ↑  ब्रजभाषा का जीवनी साहित्य

बाहरी कड़ियाँ
-------------

* अर्धकथानक (हिंदी विकिसोर्स पर)
* आधे सफर की पूरी कहानी
**चील**, श्येन कुल, फैमिली फैलकोनिडी (Family falconidae), का बहुत परिचित पक्षी है, जिसकी कई जातियाँ संसार के प्राय: सभी देशों में फैली हुई हैं। इनमें काली चील (Black kite), ब्रह्मनी या खैरी चील (Brahminy kite), ऑल बिल्ड चील (Awl billed kite), ह्विसलिंग चील (Whistling kite) आदि मुख्य हैं।

चील लगभग दो फुट लंबी चिड़िया है, जिसकी दुम लंबी ओर दोफंकी रहती है। इसका सारा बदन कलछौंह भूरा होता है, जिसपर गहरे रंग के सेहरे से पड़े रहते हैं। चोंच काली और टाँगें पीली होती हैं।

बाज, बहरी आदि शिकारी चिड़ियों से इसके डैने बड़े, टाँगें छोटी और चोंच तथा पंजे कमजोर होते हैं। चील उड़ने में बड़ी दक्ष होती है। बाजार में खाने की चीजों पर बिना किसी से टकराए हुए, यह ऐसी सफाई से झपट्टा मारती है कि देखकर ताज्जुब होता है।

यह सर्वभक्षी तथा मुर्दाखोर चिड़िया है, जिससे कोई भी खाने की वस्तु नहीं बचने पाती। ढीठ तो यह इतनी होती है कि कभी कभी बस्ती के बीच के किसी पेड़ पर ही अपना भद्दा सा घोंसला बना लेती है। मादा दो तीन सफेद या राखी के रंग के अंडे देती है, जिनपर कत्थई चित्तियाँ पड़ी रहती हैं।

इन्हें भी देखें
---------------

* महाश्येन
* गरुड़
* बाज

बाहरी कड़ियाँ
-------------

* Weekly Radio Segments from *With the Wild Things*: Kites
* Kite videos on the Internet Bird Collection
**गौरी जोग** एक कथक नर्तक, कोरियोग्राफर और शिकागो के अनुसंधान विद्वान हैं। गौरी जोग का जन्म १९७० में नागपुर में हुआ था। उन्होंने गुरु मदन पांडे से गहन, अनुशासित और सूक्ष्म प्रशिक्षण प्राप्त किया। उन्होंने जयपुर घर के ललिता हरदास से भी कथक नृत्य का अध्ययन किया, जिन्हें अभिनय की कला के लिए जाना जाता है।

गौरी जोग
गौरी जोग ने नागपुर विश्वविद्यालय से बैचलर ऑफ साइंस और पोषण और शिक्षा में परास्नातक प्राप्त किया। उन्होंने भारत के प्रसिद्ध कथक गुरुओं द्वारा पंडित बिरजू महाराज सहित कई कार्यशालाओं में भाग लिया है। उन्होंने कथक के लखनऊ और जयपुर घर के संयोजन का अभ्यास भी किया हुआ हैं। उनकी कृतियों में कृष्ण लीला, शकुंतला, झांसी की रानी, ​​कथक यात्रा, पूर्व में पश्चिम, अग्नि - द फैयर टेल शामिल हैं। वह कथक में तकनीकी तत्वों के माध्यम से जीवन की परंपरागत "कहानी कहने की कला" लाती है वह विशेष रूप से युवा पीढ़ी के बीच बहुत लोकप्रिय है क्योंकि वह परंपरागत सीमाओं को पार न करके भी बॉलीवुड और योग को कथक से जोड़कर एक अद्वितीय दृष्टिकोण प्रदान करती है। फ्लैमेन्को, भरतनाट्यम, ओडिसी, मैक्सिकन और अमेरिकन बैले के साथ कथक के संयोजन के साथ उनके प्रयोग ने कई पुरस्कार भी जीते हैं। १९९९ के बाद से गौरी जोग और उसके समूह ने उत्तरी अमेरिका और भारत में ३२५ से अधिक नृत्य कार्यक्रमों का प्रदर्शन किया है।

सन्दर्भ
-------


1. ↑  Asian Media USA, Krishna Leela – an artistic portrayal of Lord Krishna’s life story, 14 April 2014
2. ↑  Artist India Gallery, Artist Gauri Jog, 17 January 2006
धूप सेकती हुई जुनोनिया लेमोनियास नामक तितली
**बाह्ययोष्मी** या **ऍक्टोथर्म​** (ectotherm) ऐसे जीवों को कहा जाता है जिनकी अंदरूनी प्रक्रियाओं की भूमिका उनके शरीर के तापमान पर नियंत्रण रखने में बहुत कम हो या बिलकुल ही न हो। ऐसे जीव (उदाहरण: मेंढक) अपने बदन में गर्मी रखने के लिए आसपास के वातावरण में मौजूद गरमाहट के स्रोतों का प्रयोग करते हैं। जहाँ गर्मरक्ती प्राणी अपने शरीर का तापमान स्थिर रखने में उर्जा ख़र्च करते हैं वहाँ बाह्ययोष्मी प्राणी अपने शरीर की प्रक्रियाओं को अधिक किफ़ायत​ से चलाते हैं। बाह्ययोष्मी जीव अक्सर अपने आप को गर्म रखने के लिए धूप में जा बैठते हैं या गर्म स्थान ढूंढते हैं।

इन्हें भी देखें
---------------

* नियततापी प्राणी

सन्दर्भ
-------

1. ↑  Biology: The Dynamic Science, Peter J. Russell, Paul E. Hertz, Beverly McMillan, pp. 1058, Cengage Learning, 2011, ISBN 978-0-538-49374-1, *... most ectotherms are unable to maintain optimal body temperature when the temperature of their surroundings departs too far from that optimum ... endotherms require a nearly constant supply of energy to maintain their body temperatures. Because that energy is provided by food, endotherms typically consume much more food than ectotherms of equivalent size ...*
**चिरप्रतिष्ठित प्रानुकूलन** (Classical conditioning या Pavlovian conditioning या respondent conditioning) सीखने की एक विधि है जिसमें जैविक दृष्टि से शक्तिशाली उद्दीपक को सामान्य उद्दीपक के साथ युग्मित किया जाता है। इस युग्मन से सीखने में मदद मिलती है। 

इवॉन पॉवलोव (Ivan Pavlov ) ने प्रयोगशाला में नियंत्रित परिस्थतियों में व्यवहार का वृहद अवलोकन किया। उनके इन कार्यों ने इस विचार की नींव डाली कि व्यवहार का वैज्ञानिक अध्ययन करने के लिए इसका अवलोकन और मापन आवश्यक है।

मनोवैज्ञानिक इवान पॉवलोव (1927) ने कुत्तों पर प्रयोग किया तथा देखा कि यदि खाना देने के पहले प्रतिदिन घंटी बजायी जाए, फिर कुत्ते को खाना दिया जाए तो घंटी बजते ही कुत्ते के मुँह में लार आ जाती है। पॉवलोव के अनुसार सामान्य/तटस्थ उद्दीपक ( neural stimulus ) (घंटी बजाना) को एक-दूसरे उद्दीपक (भोजन) के साथ जोड़ा जाए तो एक प्रतिक्रिया होती है जो कि पहले सामान्य उद्दीपक द्वारा व्यवहार में परिलक्षित होती है।

जॉन वॉटसन ने इस क्लासिकल अनुकूलन के सिद्धांत को मानव पर आजमाकर देखा। उन्होने एक छोटे लड़के जिसका नाम एलबर्ट को एक सफेद चूहा दिखाया। उन्होने देखा कि वह उससे डरता है या नहीं। एलबर्ट चूहे से नहीं डरा। खेलने लगा। अब वॉटसन ने एलबर्ट के सिर के पीछे एक तेज आवाज की। अब आप कल्पना कर सकते हैं कि क्या, हुआ होगा इस आवाज से नन्हा एलबर्ट रोने लगा। जब वॉटसन ने सफेद चूहे और तेज आवाज को एक साथ संयोजित करके एलबर्ट के ऊपर आजमाया। डर इसी क्लासिकल कन्डीशनिंग द्वारा संचालित होता है। उदाहरण के लिए दांत की एक कष्टदायक चिकित्सा हमारे मन में दंत चिकित्सक के प्रति मन में भय उत्पन्न कर सकती है, एक वाहन दुर्घटना के बाद हम गाड़ी चलाने में डरने लगते हैं। छोटी आयु में ऊँची कुर्सी पर से गिरने के कारण हमें ऊँचाई का भय और कुत्ते द्वारा काटे जाने पर जानवरों से भय हो जाता है।

क्लासिकल कन्डीशनिंग हमारे कई प्रकार की अनैच्छिक प्रतिक्रियाओं की भी व्याख्या करती है। उदाहरण के लिए ऊपर वर्णित किए गए डर। लेकिन वी.एफ. स्किनर ने देखा कि हमारी कुछ क्रियाओं की व्याख्या एक-दूसरे प्रकार के अधिगम जिसे हम ऑपरेटर कन्डीशनिंग कहते हैं के द्वारा की जा सकती है।

रूसी शरीर क्रिया वैज्ञानिक पावलाव 'लारमय स्राव का प्रेक्षण' कर रहे थे उसी समय संयोग से इस सिधांत का जन्म हुआ। जिसमे उन्होने देखा की जब एक तटस्थ उद्दीपक को स्वाभाविक उद्दीपक के साथ एक निश्चित समय अंत्रराल पर प्रस्तुत किया जाता है तो उसमे स्वाभाविक उद्दीपक के समान अनुक्रिया उत्पन्न करने का गुण आ जाता है। जिसे ही अनुबंधन की संज्ञा दी गयी और यही पावलोवियन सिधांत का आधार बना ।

Conditioning: अनुबंधन एक एसी प्रक्रिया है जिसके द्वारा उद्दीपक और अनुक्रिया के मध्य एक सम्बंध स्थापित होता है।

Classical conditioning की व्याख्या मुख्य रूप जिन चार सम्प्रत्ययों से की गयी है वे निम्न्लिखित है-

1-स्वाभाविक उद्दीपक(UCS)

2- स्वाभाविक अनुक्रिया(UCR)

3- अस्वाभाविक उद्दीपक (US)

4- अस्वाभाविक अनुक्रिया(UR)
बिड़ला जी द्वारा दिल्ली में बनवाया बिरला मंदिर, दिल्ली
**श्री घनश्यामदास बिड़ला** (जन्म-1894, पिलानी, राजस्थान, भारत, मृत्यु.- 1983, मुंबई) भारत के अग्रणी औद्योगिक समूह बी. के. के. एम. बिड़ला समूह के संस्थापक थे, जिसकी परिसंपत्तियाँ 195 अरब रुपये से अधिक है। इस समूह का मुख्य व्यवसाय कपड़ा, विस्कट फ़िलामेंट यार्न, सीमेंट, रासायनिक पदार्थ, बिजली, उर्वरक, दूरसंचार, वित्तीय सेवा और एल्युमिनियम क्षेत्र में है, जबकि अग्रणी कंपनियाँ 'ग्रासिम इंडस्ट्रीज' और 'सेंचुरी टेक्सटाइल' हैं। ये स्वाधीनता सेनानी भी थे तथा बिड़ला परिवार के एक प्रभावशाली सदस्य थे। वे गांधीजी के मित्र, सलाहकार, प्रशंसक एवं सहयोगी थे। भारत सरकार ने सन् १९५७ में उन्हें पद्म विभूषण की उपाधि से सम्मानित किया। घनश्याम दास बिड़ला का निधन जून, 1983 ई. हुआ था।

परिचय
-----

एक स्थानीय गुरु से अंकगणित तथा हिन्दी की आरंभिक शिक्षा प्राप्त करने के बाद अपने पिता बी. डी. बिड़ला की प्रेरणा व सहयोग से घनश्याम दास बिड़ला ने कलकत्ता (वर्तमान कोलकाता) में व्यापार जगत में प्रवेश किया। 1912 में किशोरावस्था में ही घनश्याम दास बिड़ला ने अपने ससुर एम. सोमानी की मदद से दलाली का व्यवसाय शुरू कर दिया। 1918 में घनश्याम दास बिड़ला ने ‘बिड़ला ब्रदर्स’ की स्थापना की। कुछ ही समय बाद घनश्याम दास बिड़ला ने दिल्ली की एक पुरानी कपड़ा मिल ख़रीद ली, उद्योगपति के रूप में यह घनश्याम दास बिड़ला का पहला अनुभव था। 1919 में घनश्याम दास बिड़ला ने जूट उद्योग में भी क़दम रखा।

कार्य
-----

30 वर्ष की आयु तक पहुँचने तक घनश्याम दास बिड़ला का औद्योगिक साम्राज्य अपनी जड़े जमा चुका था। बिड़ला एक स्व-निर्मित व्यक्ति थे और अपनी सच्चरित्रता तथा ईमानदारी के लिये विख्यात थे। उन्होंने अपने पैत्रक स्थान पिलानी में भारत के सर्वश्रेष्ट निजी तकनीकी संस्थान बिड़ला प्रौद्योगिकी एवं विज्ञान संस्थान, पिलानी की स्थापना की। इसके अलावा हिन्दुस्तान टाइम्स एवं हिन्दुस्तान मोटर्स (सन् १९४२) की नींव डाली। कुछ अन्य उद्योगपतियों के साथ मिलकर उन्होने सन् १९२७ में "इण्डियन चैम्बर ऑफ कामर्स एंड इन्डस्ट्री" की स्थापना की। घनश्याम दास बिड़ला एक सच्चे स्वदेशी और स्वतंत्रता आंदोलन के कट्टर समर्थक थे तथा महात्मा गांधी की गतिविधियों के लिए धन उपलब्ध कराने के लिये तत्पर रहते थे। इन्होंने पूंजीपतियों से राष्ट्रीय आन्दोलन का समर्थन करने एवं कांग्रेस के हाथ मज़बूत करने की अपील की। इन्होंने सविनय अवज्ञा आन्दोलन का समर्थन किया। इन्होंने राष्ट्रीय आन्दोलन के लिए आर्थिक सहायता दी। इन्होंने सामाजिक कुरीतियों का भी विरोध किया तथा 1932 ई. में हरिजन सेवक संघ के अध्यक्ष बने।

कृतियाँ
-------

* रूपये की कहानी
* बापू
* जमनालाल बजाज
* Paths to Prosperity
* In the Shadow of the Mahatma

इन्हें भी देखें
---------------

* बिड़ला परिवार
* कृष्णकुमार बिड़ला

बाहरी कड़ियाँ
-------------

* Rs 2.80 Billion BITS Pilani Hyderabad Campus Foundation Laid
* AP CM Readies BITS Pilani Hyderabad Campus
* Milestone for BITS Pilani Hyderabad
* Chief Minister AP Lays the BITS Pilani Hyderabad Campus Foundation
* BITS Pilani Makes the Right Move at the Right Time
* Photos of Golders Green Cemetery and Statue of Ghanshyam Das Birla
* People who shaped India

|  |  |
| --- | --- |
| प्राधिकरण नियंत्रण | 
* वर्ल्डकैट
* वी॰आई॰एफ॰ए॰: 8229429
* एल॰सी॰सी॰एन॰: n85813488
* आई॰एस॰एन॰आई: 0000 0000 8087 893X
* जी॰एन॰डी॰: 120898039
* ट्रोव:
* एस॰यू॰डी॰ओ॰सी॰: 075211408

 |
**श्री बिनेश्वर ब्रह्म** (जन्म : १९४६ ; - हत्या : १९ अगस्त २०००) असम के बड़ो साहित्यकार एवं बोडो साहित्य सभा के अध्यक्ष थे। वे तेजस्वी, ओजस्वी वक्ता, देशभक्त और विदेशीश् षड्यंत्रों के खिलाफ निर्भीकता से लोहा लेने वाले व्यक्ति थे। उन्होंने पूर्वांचल में देवनागरी और हिन्दी के उत्थान के लिए काम किया। अनेक वर्षों से बोडो साहित्य सभा ने बोडो भाषा देवनागरी में लिखने का संकल्प किया हुआ था, बोडो पुस्तकें देवनागरी में छपती थीं। यह सब उन ईसाई पृथकतावादियों को सहन नहीं हुआ जो वर्षों से पूर्वांचल की जनजातियों को शेष देश की मुख्यधारा से काटने में जुटे हुए हैं। उन्होंने छल-बल से बोडो भाषा के लिए रोमन लिपि प्रचलित करवाना शुरू किया। जब देशभक्त बड़ो लोगों ने इसका विरोध करना शुरू किया तो परिणाम बिनेश्वर ब्रह्म की हत्या के रूप में सामने आया। देवनागरी का तिलक अपने लहू से करने वाले शहीद बिनेश्वर ब्रह्म इसीलिए "देवनागरी के नवदेवता' कहे गए। 

बिनेश्वर ब्रह्म सन्‌ १९९६ में बोडो साहित्य-सभा के अध्यक्ष बने और १९९९ में वे फिर से अध्यक्ष बनाये गए। असम में बोडो भाषा के लिए लिपि को लेकर कई बार आन्दोलन हुआ और बिनेश्वर ब्रह्म ने रोमन लिपि के स्थान पर देवनागरी लिपि का समर्थन किया और वह स्वीकार कर ली गयी। लेकिन राज्य में चर्च एवं उसके द्वारा समर्थित आतंकवादी गुट "नेशनल डेमोक्रेटिक फ्रंट ऑफ बोडोलैण्ड' (एन.डी.एफ.बी.) के दबाव से बोडो साहित्य सभा में फिर से लिपि का प्रश्न उठाया गया। बिनेश्वर ब्रह्म ने इस बार भी देवनागरी लिपि का समर्थन किया और एन.डी.एफ.बी. की धमकियों की उपेक्षा की। इस बार उन्हें परिणाम भुगतना पड़ा और उनकी हत्या कर दी गयी।

बाहरी कड़ियाँ
-------------

* Of God and Holy Water Rediff - October 25, 2000
मध्य अमेरिका में हौण्डुरस
**केला गणतंत्र**, जिसे अंग्रज़ी में मूल रूप से **बनाना रिपब्लिक** (banana republic) कहा जाता है, राजनैतिक रूप से अस्थिर देश होता है जिसकी अर्थव्यवस्था किसी ऐसे विशेष कृषि, खनिज या अन्य उत्पादन के निर्यात पर निर्भर हो जिसकी विश्व में भारी माँग है।

ऐसे देशों में अक्सर एक छोटा सम्भ्रांत वर्ग राजनीतिक और आर्थिक व्यवस्था पर नियंत्रण कर लेता है। वह फिर अपना कब्ज़ा बनाए रखने के लिए विदेश से हथियार खरीदता है और स्वयं को वफादार एक सेना खड़ी कर लेता है। देश की बाकी जनता को राजनीतिक अधिकारों से वंछित रखा जाता है। अक्सर यह सम्भ्रांत वर्ग विदेशी कम्पनियों से साठ-गाठ कर लेता है, जो देश के विशेष उत्पादन को कम कीमत देकर बाहरी विश्व में आपूर्ति करने पर नियंत्रण करना चाहते हैं, और सम्भ्रांत वर्ग को व्यक्तिगत पैसा देकर धनवान बना देते हैं। इस से देश से किसी मूल्यवान उत्पादन का भारी मात्रा में निर्यात होते हुए भी देश की जनता निर्धन ही रहती है। कई ऐसे देशों में यदि देश के सम्भ्रांत वर्ग से चुना गया शासक अपने देश की भलाई करने की चेष्टा में आर्थिक या राजनीतिक सुधार करने का प्रयास करता है तो यह विदेशी कम्पनियाँ अपना लाभ-स्रोत बचाने के लिए तख्ता-पलटकर शासक के शत्रुओं को सत्ता में लाने की कोशिश करती हैं।

नामोत्पत्ति
-----------

बीसवी शताब्दि के आरम्भिक भाग में कई अमेरिकी कम्पनियों ने मध्य अमेरिका में हौण्डुरस और उसके पड़ोसी देशों में केला उगाने के बड़े बागान चलाए, क्योंकि वहाँ की जलवायु और भूमि इसके अनुकूल थी और उस फल की संयुक्त राज्य अमेरिका और अन्य विकसित देशों में भारी माँग थी। यूनाइटिड फ्रूट कम्पनी ऐसी एक प्रमुख कम्पनी थी। इन कम्पनियों ने फिर इन देशों में भारी हस्तक्षेप करा और समय-समय पर उनमें सत्ता बदलवाई। ऐसे देशों में सामाजिक और आर्थिक पिछड़ापन और राजनीतिक उत्पीड़न सामान्य स्थिति बन गया। ऐसे देशों को सन् 1901 में अमेरिकी लेखक, ओ हेन्री, ने व्यंग्य कसते हुए इन्हें "बनाना रिपब्लिक" का ह्रासकारी नाम दिया, जिस से तात्पर्य था कि जिस देश पर फल बेचने वाले व्यापारियों ने कब्ज़ा करा हुआ हो उसका क्या अस्तित्व है।

इन्हें भी देखें
---------------

* ह्रासकारी
* हौण्डुरस

सन्दर्भ
-------

1. ↑  Darío A. Euraque (1996). *Reinterpreting the Banana Republic. Region and State in Honduras, 1870–1972*. Chapel Hill, North Carolina: University of North Carolina Press. पृ॰ 44. आई॰ऍस॰बी॰ऍन॰ 978-0-8078-4604-9. मूल से 2016-08-10 को पुरालेखित. अभिगमन तिथि 2016-05-14.
2. ↑  O. Henry (1904). *Cabbages and Kings*. New York City: Doubleday, Page & Company. पपृ॰ 132, 296.
3. ↑  Richard Alan White (1984). *The Morass. United States Intervention in Central America*. New York: Harper & Row. आई॰ऍस॰बी॰ऍन॰ 978-0-06091145-4. अभिगमन तिथि 2016-05-14.
4. ↑  Malcolm D. MacLean (Summer 1968). "O. Henry in Honduras". American Literary Realism, 1870–1910. 1 (3): 36–46. JSTOR 27747601.
चित्र:Externalism books and philosphers.jpgबाह्यानुमेयवाद के तीन पुस्तकें (ऊपर), और, बाह्यानुमेयवाद में मान्ने वाले तीन दार्शनिकों (हिलेरी पुटनम, फ्रेड ड्रेट्सके और टेड होन्डेरिक; नीचे, बाएँ से दाएँ)।
**बाह्यानुमेयवाद** ज्ञानमीमांसा का एक सिद्धांत है। इसके अनुसार संसार का, बाह्य वस्तुओं का, ज्ञान वस्तुजनित मानसिक आकारों के अनुमान द्वारा प्राप्त होता है। हमें न तो बाह्य वस्तु का प्रत्यक्ष ज्ञान होता है और न भ्रमवश अपनी मानसिक अवस्था ही बाह्य वस्तु के सदृश प्रतीत होती है। मन और बाह्य वस्तु दोनों की सत्ता है। बाह्य वस्तु के अनुरूप मन में आकार उत्पन्न होते हैं। उन आकारों से ही बाह्य वस्तु के स्वरूप का अनुमान लगता है।

भारत में बौद्ध दर्शन की सौत्रांत्रिक शाखा के प्रवर्तक इस सिद्धांत को स्वीकार करते हैं। उनके अनुसार ज्ञान के चार प्रत्यय हैं- आलंबन, समनंतर, अधिपति और सहकारी। बाह्य वस्तु ज्ञान का आलंबन कारण है। मानसिक आकृतियाँ उन्हीं से निर्मित होती हैं। ज्ञान के अव्यवहित पूर्ववर्ती मानसिक अवस्था से उत्पन्न चेतना समनंतर कारण है। इसके बिना ज्ञान की प्रतीति हो ही नहीं सकती है। इंद्रियाँ अधिपति कारण हैं। हमें स्पर्शज्ञान प्राप्त होता है या अन्य कोई, यह इंद्रियों पर ही निर्भर है। प्रकाश, दूरत्व आदि सहकारी कारण है। इन चार कारणों या प्रत्ययों के उपस्थित होने पर ही किसी वस्तु का ज्ञान हो सकता है। इस प्रकार जो ज्ञान प्राप्त होता है, वह प्रत्यक्ष नहीं है। प्रत्यक्ष तो केवल मानसिक प्रत्यय हैं। उनसे बाह्य वस्तुओं का अनुमानित ज्ञान होता है।

पश्चिम में बाह्य अनुमेयवाद के समतुल्य लॉक जैसे दार्शनिकों का 'प्रत्ययों का प्रतिकृति सिद्धांत' ध्यातव्य है। उसके अनुसार मन और वस्तु दोनों की सत्ता है। वस्तुएँ स्वच्छ पट्टिका (टेबुला रासा) जैसे मन पर अपनी प्रतिकृति उत्पन्न करती हैं। इन्हीं प्रतिकृतियों के ज्ञान को हम निश्चयात्मक कह सकते हैं। उनके परे यथार्थ क्या है यह जानने का कोई निश्चित साधन नहीं है। मानसिक प्रतिकृतियों के ज्ञान से ही बाह्य वस्तुओं का अनुमान लगाया जा सकता है।

आधुनिक युग का विवेचनात्मक वस्तुवाद (क्रिटिकल रियलिज़्म) भी बहुत कुछ बाह्य अनुमेयवाद का समर्थन करता है। इस सिद्धांत के प्रतिपादक प्रधानत: अमरीका के दार्शनिक ड्रेक, लवज्वाय, प्रेट. रोजर्स, सांतायना, सैलर्स, स्ट्रांग आदि हैं।
**ग्रैंड होटल** या **ग्रांड होटल**, जिसे अब ओबेरॉय ग्रैंड के नाम से जाना जाता है, जवाहरलाल नेहरु रोड (जिसे पहले चौरंगी रोड कहा जाता था) पर कोलकाता की के हृदय में स्थित है। यह अंग्रेजी काल की एक सर्वसज्जित और विशालकाय इमारत है जोकि कोलकाता में बहुत प्रसिद्ध भी है। इस होटल को ओबेरॉय चैन ऑफ़ होटल्स ने खरीद रखा है।

इतिहास
------

द ग्रैंड होटल (1903)
आंतरिक आंगन।
वह स्थान जहाँ अब ग्रैंड होटल स्थित है, उन्नीसवीं सदी के शुरूआती दौर में कर्नल ग्रैंड के निवास स्थान के रूप में नम्बर 13,चौरंगी रोड पर इसका निर्माण कराया गया था। श्रीमती ऐनी मोंक द्वारा इस निवास स्थान को एक बोर्डिंग हाउस के तौर पर बदल दिया गया और बाद में उन्होने अपने व्यापार को नंबर 14,15 और 17 में विस्तारित कर लिया। 16 चौरंगी रोड पर एक थिएटर था जिसके मालिक इसफाहन के रहने वाले अमेरिकी नागरिक अराथून स्टीफन थे और वे ही इसे संचालित करते थे। जन 1911 में यह थिएटर आग में जल गया था, उसे स्टीफन ने श्रीमती मोंक से खरीद लिया और बाद में इसे वर्तमान समय में देखे जाने वाले के होटल का रूप दे दिया गया। इस होटल को नवपुरातत्व स्टाइल में बनाया गया है। इसी कारण यह बहुत ही जल्द कोलकाता में रह रहे अंग्रेजों के लिए एक चहेता पर्यटन स्थल बन गया। इसे मुख्यतः प्रत्येक वर्ष होने वाली नव वर्ष के आयोजन जिसमें बॉलरूम में ट्वेल्व पिग्लेट्स की रिलीज़, ठंडी शम्पैन और मूल्यवान उपहारों लिए के लिए जाना जाता था। जिसे भी पिग्लेट मिलता था, वह उसका स्वामी बन जाता था।  

सन 1930 में, स्टीफन की मृत्यु के बाद, कोलकाता में टाइफाइड की महामारी के चलते होटल में 6 लोगों की मृत्यु हो गयी। होटल के ड्रेनेज संयंत्र पर लोगों का शक पहुंचा और इस होटल को 1937 में बंद कर दिया गया। इस सम्पत्ति को मोहन सिंह ओबेरॉय ने पट्टे पर ले लिया था जिन्होंने इस होटल को दुबारा सन 1937 में खोल दिया और वे 1943 तक इस सम्पत्ति को पूरी तरह से खरीद चुके थे।  

द्वितीय विश्व युद्ध के दौरान इस होटल को बहुत प्रसिद्धि मिली क्योंकि यहाँ पर 4000 सैनिकों ने डेरा डाला था और वे यहाँ नियमित रूप से पार्टी करते थे। उस समय की याद करते हुए पर्यटक अमेरिकी नौसेना के बॉल जैसी ही इस होटल में घटने वाली अनेक घटनाओं का ब्यौरा देते हैं।

विशेषताएं
---------

पूरे ब्लॉक को घेरती हुई विशाल श्वेत ईमारत जिसके ऊपरी ताल के कोलोनेड बरामदे और बालकनी चारों और से दिखाई देते हैं। ब्लॉक के चारों ओर लम्बाई में बाहर निकलता हुआ बरामदा विशिष्ट खुदाई वाले जोड़ीदार स्तंभों पर टिका हुआ है। प्लास्टर पर सुसज्जित मुखौटों की आकृति प्रतिबिंबित है। यहाँ के बरामदे भी बहुत आकर्षित प्रतीत होते हैं।

पुरस्कार
--------

* भारत के सर्वश्रेष्ठ होटल ...... जागत सर्वे, सर्वश्रेष्ठ अंतर्राष्ट्रीय होटल, रिसोर्ट और स्पा 2005
* एशिया के सर्वश्रेष्ठ व्यापारिक होटल: नामांकित ...... इंटरनेशनल बिज़नस एशिया और सीएनबीसी
* पूर्वी भारत में पांच सितारा डीलक्स श्रेणी में सर्वश्रेष्ठ होटल ........ पर्यटन विभाग, पश्चिम बंगाल सरकार

सन्दर्भ
-------

1. 1 2 3  डेन्बी, ऐलेन (अप्रैल२००४). "ग्रांड होटल: वास्तविकता और भ्रम". रेअक्टीओं.पीपी.१९७ -१९८. मूल से 16 अक्तूबर 2014 को पुरालेखित. अभिगमन तिथि 24 सितंबर 2014.
2. ↑  "द ओबेरॉय ग्रैंड होटल कोलकाता". क्लियर ट्रिप डॉट कॉम. मूल से 16 अक्तूबर 2014 को पुरालेखित. अभिगमन तिथि 24 सितंबर 2014.
3. ↑  "ग्रैंड होटल ओबेरॉय कोलकाता की विशेषताएं". ओबेरॉय होटल डॉट कॉम. मूल से 22 सितंबर 2014 को पुरालेखित. अभिगमन तिथि 24 सितंबर 2014.
**ग्रैमी अवार्ड** (जिसे ग्रैमी के रूप में स्टाइल किया जाता है, जिसे मूल रूप से ग्रामोफोन अवार्ड कहा जाता है), संगीत उद्योग में उपलब्धियों को पहचानने के लिए रिकॉर्डिंग अकादमी द्वारा प्रस्तुत एक पुरस्कार है। वार्षिक प्रस्तुति समारोह में प्रमुख कलाकारों द्वारा प्रदर्शन, और उन पुरस्कारों की प्रस्तुति शामिल है जिनकी अधिक लोकप्रिय रुचि है। द ग्रैमी सबसे बड़े वार्षिक संगीत पुरस्कार समारोह में से एक है। बिग थ्री के रूप में आयोजित तीन सबसे बड़े वार्षिक संगीत पुरस्कार समारोह में से एक है। **बिग थ्री** यानी दुनिया में आयोजित होने वाले तीन सबसे बड़े वार्षिक संगीत पुरस्कार समारोह जिसमें **अमेरिकन म्यूज़िक अवार्ड्स**, **ग्रैमी अवार्ड** और **बिलबोर्ड म्यूज़िक अवार्ड्स** 
शामिल हैं।

यह संगीत उद्योग की मान्यता को अन्य प्रदर्शन पुरस्कारों जैसे **अकादमी अवार्ड्स** (फिल्म), **एमी अवार्ड्स** (टेलीविजन), और **टोनी अवार्ड्स** (थिएटर) के रूप में साझा करता है।

पहला ग्रैमी अवार्ड्स समारोह 4 मई, 1959 को आयोजित किया गया था, जिसमें वर्ष 1958 के लिए कलाकारों द्वारा संगीतमय उपलब्धियों का सम्मान किया गया था। 2011 के समारोह के बाद, अकादमी ने 2012 के लिए कई ग्रैमी अवार्ड श्रेणियों को पुरस्कृत किया।

1 अक्टूबर 2017 से 30 सितंबर 2018 तक की सर्वश्रेष्ठ उपलब्धियों को सम्मानित करने वाला 61 वां वार्षिक ग्रैमी पुरस्कार, लॉस एंजिल्स के स्टेपल्स सेंटर में 10 फरवरी 2019 को आयोजित किया गया था।

सन्दर्भ
-------

  

ग्रेमी अवार्ड लेने वाले पहले भारतीय

पुरुष =पंडित रविशंकर (1968)

महिला =तन्वी शाह (2010)

बाहरी कड़ियाँ
-------------

|  |  |
| --- | --- |
|  | **ग्रैमी पुरस्कार** से संबंधित मीडिया विकिमीडिया कॉमंस पर उपलब्ध है।  |

* आधिकारिक जालस्थल इसे विकिडाटा पर सम्पादित करें
* ग्रैमी डॉट कॉम पर ग्रैमी अवार्ड विजेता
* ग्रैमी पर आधिकारिक ब्रोडकास्ट सीबीएस: ग्रैमी

|  |  |
| --- | --- |
| प्राधिकरण नियंत्रण | 
* वर्ल्डकैट
* वी॰आई॰एफ॰ए॰: 102159397308219300423
* एल॰सी॰सी॰एन॰: sh85056359
* जी॰एन॰डी॰: 4541394-0

 |
**चेटीचण्ड** व **चेेटीचण्ड्र** (सिन्धी : 𑋀𑋥𑋥𑋆𑋢𑋀𑋌𑋪𑋈𑋪𑋙) सिन्धी हिन्दुओं द्वारा मनाया जाने वाला महत्वपूर्ण पर्व है जो हिन्दू चन्द्र नववर्ष के प्रथम दिन मनाया जाता है। यह दिन वरूणावतर स्वामी झूलेेेलाल के प्रकाट्य दिवस और समुद्र पूजा के रूप में मनाया जाता है। विश्व के अन्य भागों में बसे हुए सिन्धी हिन्दू भी चेटीचंड मनाते हैं। सिन्धी हिन्दुओं के अतिरिक्त इसे बहावलपुरी हिन्दू भी इस पर्व को मनाते है। यह हिन्दू पञ्चाङ्ग के अनुसार चैत्र मास के पहले दिन (अर्थात वर्ष प्रतिपदा के दिन) मनाया जाता है।

शब्द व्युत्पत्ति
----------------

सिन्धी शब्द **चेेटीचण्ड्र** दो उप-शब्दों से बना है- *चेटी* और *चण्ड्र* ।*चेटी* का अर्थ है चैत्र मास से सम्बन्धित और *चण्ड्र* का अर्थ है चन्द्र। चेटीचण्ड्र चैत्र मास के चन्द्र दर्शन को कहते है।

बाहरी कड़ियाँ
-------------

* भगवान झूलेलाल का जन्मोत्सव : **चेटीचंड** (वेबदुनिया)

सन्दर्भ
-------

1. ↑  S. Ramey (2008). *Hindu, Sufi, or Sikh: Contested Practices and Identifications of Sindhi Hindus in India and Beyond*. Palgrave Macmillan. पपृ॰ 8, 36. आई॰ऍस॰बी॰ऍन॰ 978-0-230-61622-6. मूल से 1 अप्रैल 2017 को पुरालेखित. अभिगमन तिथि 22 अगस्त 2018.
2. ↑  GANGRADE, DR PRAKASH CHANDRA (2015-06-01). *Hinduo Ke Vrat-Parv Evam Teej Tyohar*. V&S Publishers. आई॰ऍस॰बी॰ऍन॰ 978-93-5057-358-7.
अफ़्रीका के भाषा परिवार - बांटू भाषाओँ का क्षेत्र नारंगी रंग में है
**बांटू भाषाएँ** (Bantu languages) नाइजर-कांगो भाषा परिवार की एक उपशाखा है जिसमें अफ़्रीका के महाद्वीप के दक्षिणी भाग में बोले जाने वाली लगभग २५० भाषाएँ हैं। यह सारी कैमरुन देश के पूर्व और दक्षिण में बोली जाती हैं। इस भाषा परिवार में स्वाहिली भाषा भी आती है जो आठ राष्ट्रों में ८ करोड़ से ज़्यादा लोग बोलते हैं। इस परिवार की अन्य भाषाओँ में शोना भाषा (१.४ करोड़ मातृभाषी), ज़ूलू भाषा (१ करोड़) और कोसा भाषा भी शामिल हैं। माना जाता है कि आज से २५००-३००० वर्ष पूर्व नाइजीरिया या कैमरून के इलाक़े में आदिम-बांटू भाषा बोली जाती थी। इसे बोलने वाले हज़ारों सालों में उप-सहारा अफ़्रीका में फैलकर बस गए और आदिम-बांटू की बहुत सी संतान भाषाएँ ही अब परिवार की भिन्न-भिन्न सदस्य हैं।

इन्हें भी देखें
---------------

* न्गूनी भाषाएँ
* स्वाहिली भाषा
* नाइजर-कांगो भाषा परिवार

सन्दर्भ
-------

1. ↑  Derek Nurse, 2006, "Bantu Languages", in the *Encyclopedia of Language and Linguistics*
2. ↑  Derived from Ethnologue: Statistical Summaries: by Language Size Archived 2013-02-02 at the Wayback Machine
ल्हासा, तिब्बत का रेलवे स्टेशन
**चिंगहई-तिब्बत रेलमार्ग** (चीनी: *青藏铁路*, तिब्बती: *མཚོ་བོད་ལྕགས་ལམ།*) चीनी जनवादी गणराज्य में एक रेलमार्ग है जो चिंगहई प्रान्त में स्थित शिनिंग को तिब्बत की राजधानी ल्हासा से जोड़ता है। यह रेलमार्ग तिब्बत को शेष चीन से जोड़ने वाला पहला रेलमार्ग है, क्योंकि तिब्बत के बहुत ऊँचाई पर स्थित होने के कारण यहाँ किसी भी रेलमार्ग का निर्माण नहीं हो सका था। बीजिंग, चेंग्दू, चोंग्किंग, शिनिंग, शंघाई और लांझोउ से ल्हासा के लिए रेलगाड़ियों की सेवाएँ उपलब्ध हैं।

इस रेलमार्ग की कुल लम्बाई १,९५६ किमी है। शिनिंग से गोलमुड तक के ८१५ किमी लम्बे रेलमार्ग का निर्माण १९८४ तक पूरा हो चुका था। शेष १,१४२ किमी लम्बे भाग, जो गोलमुड से ल्हासा तक का है, का उद्घाटन १ जुलाई २००६ को पार्टी आम सचिव हू जिन्ताओ द्वारा किया गया था।
यह रेलमार्ग तांगुला दर्रे से होकर भी गुजरता है जो ५,०७२ मीटर की ऊँचाई पर विश्व का सबसे ऊँचा रेलमार्ग है। तांगुला रेलवे स्टेशन जो ५,०६८ मीटर की ऊँचाई पर स्थित है विश्व का सबसे ऊँचा रेलवे स्टेशन है।

१,३३८ मीटर लम्बी फ़ेंघुओशन सुरंग ४,९०५ मीटर की ऊँचाई पर स्थित है और विश्व की सबसे ऊँची रेल सुरंग है। ४,०१० मीटर की ऊँचाई पर स्थित गुआंजियाओ सुरंग शिनिंग और गोलमुड के मध्य सबसे लम्बी सुरंग है और ३,३४५ मीटर की ऊँचाई पर स्थित यांग्बैजिंग सुरंग गोलमुड और ल्हासा के मध्य सबसे लम्बी सुरंग है। गोलमुड-ल्हासा अनुभाग का ९६० किमी या लगभग ८०% भाग ४,००० मीटर से अधिक की ऊँचाई पर है। कुल ६७५ पुल जिनकी लम्बाई १५९.८८ किमी है और ५५० किमी रेलमार्ग स्थाई-तुषार भूमि पर बिछाया गया है।

स्टेशन
------

इस रेलमार्ग पर गोलमुड से ल्हासा तक के स्टेशन इस प्रकार हैं:  

गोलमुद - नान्शान्कोउ - गान्लोंग - नाचिताइ - यूझूफ़ेंग - शिआओनांचुआन - वांकुन - बुदोंग्कुआन - चुमाएर्हे - वुदाओलियांग - ज़िशुईहे - जिआंकेदोंग - रियाक्ची - तुओतुओहे - तोंग्तियान्हे - यान्शिपिंग - बुकियांगे - तांगुला -झाजियाज़ांग्बू - तुओजू - अम्दो - कुओनाहू - दिवूमा - गांग्ज़िउ - नाकू - तुओरू - गूलू - डैम्ज़ुंग - वूमातांग - दाकिओंगुओ - यांग्बाजिंग - मैज़ियांग- ल्हासा पश्चिम - ल्हासा

गोलमुड से ल्हासा उपभाग पर ४५ स्टेशन हैं जिनमें से ३८ पर कोई कार्यरत नहीं है और जिनकी निगरानी शिनिंग स्थित नियन्त्रण कक्ष से की जाती है। तेरह और स्टेशन योजनाधीन हैं।

चित्र दीर्घा
------------

* 
* 
* 
* 
* 
* 
* 
* 
* 
* 
* 
*

सन्दर्भ
-------

1. ↑  连线青藏铁路总设计师：沿途尚预留13个车站\_新闻中心\_新浪网 Archived 2012-02-04 at the Wayback Machine (चीनी)

बाहरी कड़ियाँ
-------------


|  |  |
| --- | --- |
|  |  विकिमीडिया कॉमन्स पर ***चिंगहई-तिब्बत रेलमार्ग*** से सम्बन्धित मीडिया है।  |

* चीन का रेलमार्ग मानचित्र (अंग्रेज़ी) (चीनी)
* चिंगहई-तिब्बत रेलमार्ग पर सीसीटीवी की रिपोर्ट (अंग्रेज़ी)
* ऍनजीसी द्वारा प्रसारित तिब्बत रेलमार्ग के निर्माण पर एक डॉक्युमॅण्ट्री (अंग्रेज़ी)
**बनारस** एक 2022 भारतीय कन्नड़-भाषा की रोमांस फिल्म है, जिसे जयतीर्थ द्वारा लिखा और निर्देशित किया गया है, और तिलकराज बल्लाल द्वारा निर्मित है। इसमें ज़ैद खान और सोनल मोंटेइरो प्रमुख भूमिकाओं में हैं। बनारस फिल्म के गाने के संगीतकार बी. अजनीश लोकनाथ हैं और छायाकार अद्वैत गुरुमूर्ति हैं। यह फिल्म 2021 की शुरुआत में रिलीज़ होने वाली थी, लेकिन कोविड-19 महामारी के कारण इसे स्थगित कर दिया गया था। बनारस को 4 नवंबर 2022 को कन्नड़ में और हिंदी डब संस्करण के साथ सिनेमाघरों में रिलीज़ किया गया था।

पृष्ठभूमि
---------

बनारस फिल्म काशी के पृष्ठभूमि पर स्थापित है, जिसमें एक मार्मिक प्रेम कहानी इस फिल्म के माध्यम से दिखाया गया है। यह फिल्म जैद खान की भी पहली फिल्म है। इस फिल्म के अधिकांश दृश्य बनारस में ही फिल्माए गए हैं और कुछ दृश्य को बैंगलोर में फिल्माया गया है।

कलाकार
------

• जैद खान सिद्धार्थ सिम्हा के रूप में—  

• धानी के रूप में सोनल मोंटेइरो  

• शंभू के रूप में सुजय शास्त्री  

• देवराज-अजय सिम्हा  

• अच्युत कुमार नारायण शास्त्री के रूप में  

• पीटर जैक्सन के रूप में बरकत अली  

• सपना राज शिव के रूप में

संगीत
-----

फिल्म का संगीत बी. अजनीश लोकनाथ ने तैयार किया है। जिसका अधिकार प्राप्त हिंदी और दक्षिण भाषाओं के लिए लहरी म्यूजिक और टी-सीरीज़ के पास हैं।

सन्दर्भ
-------

1. ↑  "Audio rights of NK Productions film Banaras sold to T- Series and Lahari Music for a whopping price". 26 October 2021.
2. ↑  Anandraj, Shilpa (7 July 2021). "Zaid Khan on 'Banaras': A worthwhile struggle". *The Hindu*.
**चिंटू चिंकी और एक बड़ी सी लव स्टोरी** एक सब टीवी कॉमेडी टीवी शो है। शो का निर्माण जेडी मजेठिया और आतिश कपाड़िया द्वारा हैट्स ऑफ प्रोडक्शंस से किया गया था और राजेश कुमार, आशीष खुराना और रजत व्यास ने 3 चीयर्स प्रोडक्शन से सह-निर्मित किया था।[]

सारांश
------

वर्तमान समय के भोपाल पर आधारित यह सीरियल मिस्टर चिंटू और मिस चिंकी की प्रेम कहानी के इर्द-गिर्द घूमता है। चिंटू एक संयुक्त परिवार में रहता है और एक साधारण, मासूम लड़का है। वह कॉलेज में प्रसिद्ध है और अपने पड़ोसियों से प्यार करता है। परिवार में ज्यादातर फैसले बड़े लेते हैं और चिंटू इस बात को जानता है। चिंटू की अपनी मर्जी से नहीं बल्कि अपने परिवार की मर्जी से शादी करने का समय आ गया है।

चिंकी एक छोटे परिवार से है। वह स्वतंत्र विचारों वाली हैं लेकिन दिल की बहुत कोमल और दयालु हैं। वह बहुत स्पष्ट है कि उसे एक ऐसे लड़के से शादी करने की ज़रूरत है जो विचारों और मूल्यों में अपने पिता के बराबर हो। वह अपनी दादी से प्यार करती है जो रोमांस में विश्वास करती है। आंशिक रूप से चिंकी का समर्थन करने वाला उनका वफादार नौकर है जिसके साथ दादी हमेशा लड़ती हैं।

चिंटू गलती से चिंकी से मिलता है और उससे प्यार करने लगता है। बाद के एपिसोड में प्रेम कहानी हिट, मिस, कंफ्यूजन के साथ आगे बढ़ती है। प्रेम पत्र, पारिवारिक विरोध, छिपी हुई बैठकें और डेट पर जाने के मज़ेदार बहाने कहानी का मुख्य हिस्सा हैं। चिंटू का मित्र किशन प्रमुख समर्थक है जो विचार देता है और आधार भी बनाता है। फिर भी चीजें सुलझ जाती हैं, चिंटू और चिंकी की शादी हो जाती है। उनकी शादी के बाद, कहानी इस बात पर घूमती है कि कैसे चिंकी एक एकल परिवार से चिंटू के साथ एक बड़े संयुक्त परिवार में आगे बढ़ती है। इस प्रकार प्रेम कहानी संयुक्त परिवार की मान्यताओं और मूल्यों की सीमाओं से विवश होकर अपनी यात्रा करती है।

कलाकार
------

* राजेश कुमार चिंटू के रूप में
* दिव्यांका त्रिपाठी दहिया चिंकी के रूप में
* डॉली मिन्हास सरस्वती के रूप में
* जगत मामा के रूप में राकेश बेदी
* अभिषेक अवस्थी के रूप में किशन
* स्वतंत्र स्वाभा द्विवेदी के रूप में एसएम ज़हीर
* निशिकांत दीक्षित
* अमानी के रूप में सौरभ राज जैन
* दीपक दत्ता चिंटू के पिता के रूप में
* चिंटू के चाचा के रूप में हर्ष खुराना
* झूमा मित्रा चिंटू की मौसी के रूप में

संदर्भ
------

बाहरी संबंध
-----------

* 

| * दे
* वा
* सं
सब टीवी के कार्यक्रम |
| --- |
| हास्य | तारक मेहता का उल्टा चश्मा • जीजाजी छत पर हैं •  मंगलम दंगलम •  बीचवाले - बापू देख रहा है •  तेनाली रामा |
| हास्य / जादू | अलादीन - नाम तो सुना होगा |
| आगामी | बैंड बाजा बंद दरवाजा |
**बाबा गुरमुख सिंह** (1888 – 13 मार्च, 1977) एक ग़दर क्रांतिकारी और एक सिख नेता थे.

जीवनी
-----

बाबा गुरमुख सिंह लुधियाना जिले के ललतों खुर्द में पैदा हुए थे। उन्होंने लुधियाना के एक चर्च मिशन स्कूल में मैट्रिक तक पढ़ाई की और कर्तार सिंह सराभा के एक स्कूल के साथी थे। उन्होंने सेना में शामिल होने का प्रयास किया, लेकिन मेडिकल कारणों के कारण उन्हें शामिल नहीं किया जा सका। 

### *कोमागाटा मारू*

1914 में वह कनाडा जाने के लिए एक जापानी फर्म से किराए पर लिया गए जहाज कोमागाटा मारू पर चढ़े। हांगकांग में, उसे कनाडाई सरकार द्वारा लगाए गए नए प्रतिबंधों के बारे में पता चला। कनाडा पहुंचने पर, यात्रियों को उतरने की अनुमति नहीं थी, और उन्हें भारत लौटना पड़ा। कोलकात्ता के बजबज घाट पर जहाज,से उतरने के बाद यात्रियों और स्थानीय पुलिस के बीच एक संघर्ष हुआ। गुरमुख सिंह बच गए किन्तु उन्हें तीन दिन बाद गिरफ्तार कर लिया गया और अलीपुर जेल में कैद किया गया। तीन महीने बाद, उन्हें पंजाब लाया गया।

सन्दर्भ
-------

1. ↑  Oberoi, Harjot (1994). *The Construction of Religious Boundaries: Culture, Identity, and Diversity in the Sikh Tradition*. University of Chicago Press. आई॰ऍस॰बी॰ऍन॰ 978-0-226-61593-6.
2. ↑  "Gurmukh Singh, Baba". Sikhs in Scotland - Encyclopaedia of Sikhism, Harbans Singh. अभिगमन तिथि 2008-09-23.[*मृत कड़ियाँ*]
3. ↑  "Baba Gurmukh Singh - A Saga of Sacrifice & Struggle". Punjabilok. मूल से 25 August 2008 को पुरालेखित. अभिगमन तिथि 2008-09-23.
देहरादून का घण्टाघर।
**घण्टाघर देहरादून** भारत के उत्तराखण्ड राज्य की राजधानी देहरादून में स्थित घण्टाघर है। इसका निर्माण ब्रिटिश शासन काल के दौरान अंग्रेज़ों द्वारा करवाया गया था। यह घण्टाघर षट्कोणीय आकार का है, जिसके शीर्ष पर छः मुखों पर छः घड़ियाँ लगी हुई है। यह बिना घण्टानाद का सबसे बड़ा घण्टाघर है। इसका षट्कोणनुमा ढाँचा अपने प्रकार का एशिया में विरला है।

यह घण्टाघर ईंटों और पत्थरों से निर्मित है और इसके षट्कोणीय आकार की हर दीवार पर प्रवेशमार्ग बना हुआ है। इसके मध्य में स्थित सीढ़ियाँ इसके ऊपरी तल तक जाती हैं, जहाँ अर्धवृत्ताकार खिड़कियाँ हैं।

देहरादून का घण्टाघर नगर में सबसे सौन्दर्यपूर्ण संरचना है।  यह देहरादून की सबसे व्यस्त राजपुर रोड के मुहाने पर स्थित है और यहाँ की प्रमुख व्यवसायिक गतिविधियों का केन्द्र है। इस घण्टाघर को काफी दूरी से भी देखा जा सकता है। पहले इसका घण्टानाद देहरादून के दूर-दूर के स्थानों से भी श्रव्य था, लेकिन अब यह शहर का स्थलचिह्न मात्र है, जिसके चारों ओर दुकानें, सिनेमाघर, सरकारी भवन, पर्यटक स्थल इत्यादि बन गये हैं।

राजभवन
------

सन्दर्भ clock tower was built by Anand singh not by angrej. waha pathar pe likha ha
-----------------------------------------------------------------------------------

1. 1 2  Clock Tower Ghanta Ghar Archived 2013-06-13 at the Wayback Machine travelomy.com पर। (अंग्रेज़ी)
2. 1 2 3 4  Clock Tower (Ghanta Ghar),Dehradun[*मृत कड़ियाँ*] Doonsafari पर। (अंग्रेज़ी)

बाहरी कड़ियाँ
-------------

* Clock Tower (Ghanta Ghar),Dehradun[*मृत कड़ियाँ*] (अंग्रेज़ी)
* Clock Tower, Dehradun must see india पर। (अंग्रेज़ी)
**बाबा धर्मदास** मुगल सम्राट अकबर के शासनकाल में एक जैन सन्त थे। वर्तमान रूप से पाकिस्तान के सियालकोट, पंजाब के पसरूर गाँव के सभी जैन उनकी पूर्वज के रूप में पूजा करते हैं।

समाधि
-----

बाबा धर्मदास की समाधि एक तालाब के किनारे है देग या देवका कहा जाता है। ये पसरूर के कृषि कार्यालय के पीछे सियालकोट, पंजाब, पाकिस्तान में स्थित है।

बाबा पसरूर से आने वाले सभी जैनों के पूर्वज हैं। कई जैन जन्म और अन्य महत्वपूर्ण समयों पर बाबा को याद करते हैं।

बाबा धर्मदास पेशे से कपड़ों के व्यापारी थे। उनकी किसी आसपास के गाँव में उस समय हत्या कर दी गई जब वे सामान को घोड़े पर लादकर बेचने ले जा रहे थे।

बाबा के वंशज 1947 में पाकिस्तान की स्थापना के बाद भारत स्थानान्तरित हुए। उन्होंने बाबा की समाधि की दो प्रतिलिपियाँ भारत में बनवाई - एक मेरठ में और एक लुधियाना में।

सन्दर्भ
-------

1. ↑  Pasrur Jain, Duggar Biradri. "Parichay Pustak Dharmik Manyataen avem Niyam", Published by : Pasrur Jain Duggar Biradri (registered), Ludhiana, Punjab, India
2. ↑  Directory and Religious Beliefs, 2nd Edition, Published by : Duggar Jain Biradri, Ludhiana, India
**चिंगदाओ-हाइवान सेतु** (मन्दारिन: 胶州湾大桥) पूर्वी चीन के शान्दोंग प्रान्त में स्थित एक सेतु है। यह सेतु जिआओझोउ खाड़ी से होकर गुजरता है और हुआंग्दो जिले, चिंगदाओ नगर और होंग्दाओ द्वीप को आपस में जोड़ता है। इस सेतु पर तीन प्रवेश-निकास मार्ग हैं। यह सेतु ३० जून २०११ को खोला गया था और इसने चिंगदाओ और हुआंग्दो के मध्य सड़क की दूरी को बहुत कम कर दिया है। इस सेतु की लम्बाई ४२.५ किमी है जो इसे विश्व का सबसे लम्बा समुद्री सेतु बनता है और यह २०११ की स्थिति तक गिनीज़ वर्ल्ड रिकॉर्ड्स के अनुसार सबसे लम्बा पुल है। इसकी तुलना में मुम्बई में स्थित बान्द्रा-वर्ली समुद्रसेतु मात्र ५.५ किमी लम्बा है।

निर्माण
-------

इस पुल को बनने में मात्र चार वर्षों का समय लगा और इसके निर्माण में कुल १०,००० लोग लगे हुए थे। इस पुल का डिज़ाइन शान्दोंग गाओसू समूह ने बनाया था औत इस पुल पर कुल ४,५०,००० टन इस्पात और २३ लाख घन मीटर कांक्रीट का उपयोग किया गया था। इस पुल का डिज़ाइन इस प्रकार का है कि यह भूकम्पों, चक्रवातों और जहाज़ों की टक्कर को झेल सके। यह सेतु ५,००० स्तम्भों पर समर्थित है और डॅक की चौड़ाई ३५ मीटर है जिसपे कुल छः लेनें और दो शोल्डर बने हुए हैं और इस पुल की कुल निर्माण लागत १० अरब यूआन (१.५ अरब अमेरिकी डालर) है।

बाहरी कड़ियाँ
-------------

* दुनिया के सबसे लम्बे समुद्री पुल को मिला ग्रीन सिग्नल - दैनिक भास्कर
* China eröffnet längste Meeresbrücke der Welt - Bericht auf Spiegel Online mit Fotos vom 30. Juni 2011 (जर्मन)
**घनश्याम हेमलता इंस्टीट्यूट ऑफ टेक्नोलॉजी एंड मैनेजमेंट** (जीएचआईटीएम)  एक निजी संस्थान है जो भारत के ओडिशा राज्य के पुरी शहर के बाहर स्थित है । GHITM में एक स्कूल और एक कॉलेज है, जिसमें कुल चार शैक्षणिक विभाग हैं । 

GHITM बीजू पटनायक प्रौद्योगिकी विश्वविद्यालय (BPUT) से संबद्ध है।  यह संस्थान राष्ट्रीय राजमार्ग 203 पर स्थित है, जिसे लगभग 15 किलोमीटर (9.3 मील) मरीन ड्राइव के नाम से जाना जाता है पुरी से। परिसर लगभग 152 एकड़ (62 हे॰) में फैला हुआ है बंगाल की खाड़ी के पूर्वी किनारे पर भूमि। यह नई दिल्ली में अखिल भारतीय तकनीकी शिक्षा परिषद द्वारा मान्यता प्राप्त है।

सेवन क्षमता
-----------

| अनुशासन | रकम |
| --- | --- |
| कंप्यूटर साइंस इंजीनियरिंग | 60 |
| इलेक्ट्रॉनिक्स और संचार इंजीनियरिंग | 90 |
| इलेक्ट्रिकल इंजीनियरिंग | 90 |
| मैकेनिकल इंजीनियरिंग | 60 |

इतिहास
------

Sj। घनश्याम जेना कॉलेज के अध्यक्ष हैं जिन्होंने भारत में ट्रेड यूनियन आंदोलन के क्षेत्र में काम किया। Sj Jena, All India Food Corporation of India Workers Union के संस्थापक हैं, जो पारादीप पोर्ट और डॉक मेजर यूनियन के संस्थापक हैं, ऑल इंडिया फूड एंड अलाइड वर्कर्स यूनियन और ऑल इंडिया पेट्रोलियम प्रोडक्ट्स हैंडलिंग एंड कैरियर एम्पलाइज़ यूनियन के संस्थापक हैं। वह FCI वर्कर्स को-ऑप के संस्थापक अध्यक्ष भी हैं। क्रेडिट सोसाइटी लिमिटेड और घनश्याम हेमलता विद्यामंदिरा सोसाइटी (जीएचवीएस)।

छात्रावास
---------

संस्थान के अधिकांश छात्रों को परिसर में हॉस्टल में रखा गया है, और लिंग द्वारा अलग किया गया है।

स्वास्थ्य देखभाल
----------------

परिसर के अंदर स्वास्थ्य क्लिनिक के माध्यम से संस्थान के कर्मचारियों और छात्रों को चिकित्सा सुविधाएं प्रदान की जाती हैं।

संदर्भ
------

1. ↑    Archived 2012-06-12 at the Wayback Machine - एआईसीटीई, नई दिल्ली द्वारा अनुमोदित
2. ↑   http://bput.ac.in/documents/admindocs/Engineering%20Col College.pdf Archived 2018-09-20 at the Wayback Machine - BPUT के तहत इंजीनियरिंग कॉलेजों की सूची

और देखें
--------

घनश्याम हेमलता विद्या मंदिर, झारसुगुड़ा
| विश्व में हिन्दी |
| --- |
|  |
| अफ़्रीका
* मॉरिशस
 |
| एशिया
* बांग्लादेश
* भारत
* तुर्की
* दक्षिण कोरिया
* पाकिस्तान
* चीन
* जापान
 |
| यूरोप
* ब्रिटेन
* डेनमार्क
* जर्मनी
* चेक गणराज्य
* रूस
* स्विट्ज़रलैण्ड
* स्वीडेन
* फ़्रान्स
* नार्वे
* पोलैंड
 |
| महाअमेरिका
* संयुक्त राज्य अमेरिका
* सूरिनाम
* कनाडा
* गयाना
 |
| ओशिआनिया
* ऑस्ट्रेलिया
* फ़िजी
 |
|  हिन्दी भाषा प्रवेशद्वार |
| * दे
* वा
* सं
 |

**बांग्लादेश में हिन्दी** भाषा के फिल्मों और गानों में प्रतिबंध है। इसके अलावा किसी भी भारतीय उपमहाद्वीप के फिल्मों और गानों पर भी प्रतिबंध लगा हुआ है। जून 2015 में *म्यूजिक इंडिस्ट्री ऑनर्स एसोसिएशन* के प्रमुख ए॰ के॰ एम॰ अरिफुर रहमान और उनके साथ इसके महासचिव एस॰ के॰ शाहेद अली ने न्यायालय में याचिका दायर कर हिन्दी फिल्मों के गानों को मोबाइल रिंगटोन बनाने पर भी प्रतिबन्ध की मांग की थी। जिसके बाद हिन्दी फिल्मों के रिंगटोन पर भी प्रतिबन्ध लग गया।

प्रतिबन्ध
---------

### हिन्दी फिल्मों पर

वर्ष 2010 में सलमान खान की फिल्म वांटेड का बांग्लादेश में 60 सिनेमाघरों में प्रदर्शन शुरू हुआ तब से ही हिन्दी फिल्मों का विरोध भी शुरू हो गया। जिसका मुख्य कारण बांग्लादेशी फिल्म उद्योग है। हिन्दी फिल्मों का विरोध शाकीब खान ने शुरू किया था। उनका कहना था कि इन फिल्मों से बांग्लादेशी फिल्म उद्योग प्रभावित होता है।

सन्दर्भ
-------

1. ↑  "बांग्लादेश : हिंदी फिल्मों की रिंगटोन पर बैैन". राजस्थान पत्रिका. 11 जुलाई 2015. मूल से 22 अगस्त 2015 को पुरालेखित. अभिगमन तिथि 28 जनवरी 2016.
2. ↑  "#WhyBanBollywood: Bangladesh bans Bollywood movies, says report" (अंग्रेज़ी में). डीएनए इंडिया. 4 अगस्त 2015. मूल से 19 जनवरी 2016 को पुरालेखित. अभिगमन तिथि 28 जनवरी 2016. Italic or bold markup not allowed in: `|publisher=` (मदद)
बांदा का रेल्वे स्थानक।
बमदेव ऋषी का बमदेवेश्वर मंदिर।
**बांदा** (Banda) भारत के उत्तर प्रदेश राज्य के बुंदेलखण्ड क्षेत्र का एक प्रमुख नगर है। यह बांदा ज़िले का मुख्यालय भी है और केन नदी के किनारे बसा हुआ है।

विवरण
-----

इस शहर का नाम महर्षि वामदेव के नाम पर है। बाँदा महर्षि वामदेव की तपोभूमि है। सड़क मार्ग द्वारा ये अच्छे से अन्य शहरों से जुड़ा हुआ है। बाँदा शहर में बाँदा जंक्शन रेलवे स्टेशन भी है। बांदा रेल लाइन और सड़क जंक्शन पर स्थित एक कृषि बाज़ार है। इस शहर का व्यापार घटता जा रहा है और दक्षिण की ओर जाती सड़क का अब रख-रखाव नहीं किया जाता है। बाँदा एक एतिहासिक शहर है। ये शहर बाँदा जिले का मुख्यालय भी है। बाँदा के चारो तरफ अनेक पर्यटन स्थल हैं। चित्रकूट यहां से करीब 60 किमी, कालिंजर करीब 60 किमी हैबाँदा के दक्षिन में केन नदि बहती है जो कैमूर की पहाड़ी मध्य प्रदेश से निकलती है

प्रसिद्धि
---------

बांदा केन नदी-तल से प्राप्त गोमेद रत्नों के लिए प्रसिद्ध है, जिनका निर्यात किया जाता है। यहाँ विभिन्न मस्जिदें ओर हिन्दू मंदिर हैं। यहां एक कृषि विश्वविद्यालय है।यहाँ पर वर्तमान में मेडिकल कॉलेज भी है। यहाँ की केन नदी भारत की एक प्रमुख नदी है। केन नदी में शजर पत्थर पाया जाता है जिसमे प्राकृतिक रूप से प्राकृतिक दृश्य बने रहते हैं।

यहां के प्रमुख मंदिरों में माँ महेश्वरी देवी का सात खंड का मंदिर,संकट मोचन मंदिर, माँ काली देवी मंदिर, वामदेवेश्वर मन्दिर; विंध्यवासनी मन्दिर आदि प्रमुख हैं। विश्व विख्यात मदरसा जामिया अरबिया हथौरा यहाँ के हथौरा गाँव में है जो बांदा शहर से 16 किमी० दूरी पर है तथा बांदा शहर की नवाबी जामा मस्जिद भी खासा प्रसिध्द है जो कि वर्तमान में पुरातत्व विभाग के अधिकार में है।

बांदा बुन्देलखण्ड का प्रमुख शहर है। कालिंजर बाँदा जिले का ही एक कस्बा है। जो बाँदा शहर से करीब 60 किमी दूर है। देश विदेश से लोग कालिंजर दुर्ग घूमने जाते है। भगवान राम भी बाँदा आये थे। यह एक बहुत ही अच्छा शहर है

अवशेष
-----

शहर के बाहर 18वीं शताब्दी के क़िले कालिंजर दुर्ग के अवशेष हैं। भूरागढ़ दुर्ग जिसमे क्रांति के दौरान बाँदा की विद्रोही सेना के व अन्य 3000 क्रांतिकारी शहीद हुए थे,के भी अवशेष हैं। हर वर्ष यहां मेला लगता है। दुर्ग में कई क्रांतिकारियों के नाम लिखें हैं। जिसे पढ़कर सीना गर्व से भर जाता है। वर्तमान में सरकार द्वारा इस दुर्ग के संरक्षण की आवश्यकता है।

संघर्ष
------

मुसलमानों, मराठों, फ्रांसीसियों और अंग्रेज़ों के बीच चले संघर्षों के दौरान इस शहर व क़िले का शासन बदलता रहा। नवाब शमशेर बहादुर एवं उनके पुत्र अली बहादुर प्रथम ने बांदा रियासत को स्थापित किया था।

इन्हें भी देखें
---------------

* बांदा ज़िला, उत्तर प्रदेश
* बुंदेलखण्ड
* केन नदी

सन्दर्भ
-------

1. ↑  "DISTRICT BANDA". *banda.nic.in*. अभिगमन तिथि 1 September 2020.
2. ↑  "Uttar Pradesh in Statistics," Kripa Shankar, APH Publishing, 1987, ISBN 9788170240716
3. ↑  "Political Process in Uttar Pradesh: Identity, Economic Reforms, and Governance Archived 2017-04-23 at the Wayback Machine," Sudha Pai (editor), Centre for Political Studies, Jawaharlal Nehru University, Pearson Education India, 2007, ISBN 9788131707975